google/wiki40b huggingface dataset:
सांता फे (गैलापागोस)

सांता फे द्वीप जिसे बैरिंगटन द्वीप भी कहा जाता है, 24 वर्ग किलोमीटर क्षेत्र का एक छोटा सा द्वीप है जो, सांताक्रूज़ द्वीप के दक्षिण पूर्व में और गैलापागोस द्वीपसमूह के केंद्र में स्थित है। इसका नाम स्पेन के एक शहर के नाम पर रखा गया है। भौगौलिक रूप से यह द्वीप समूह के सबसे पुराने द्वीपों मे से एक है, यहाँ 40 लाख वर्ष पुरानी ज्वालामुखी चट्टानें भी पाई गयी हैं। द्वीप की वनस्पति की विशेषता विशाल ओपंशिया कैक्टस की सबसे बड़ी प्रजाति का एक घना जंगल है।
सांता फे द्वीप दो स्थानीय प्रजातियों: बैरिंगटन स्थलीय गोह (Conolophus pallidus) और सांता फे चावल चूहा (Aegialomys galapagoensis bauri) का घर है। द्वीप पर जलसिंह बड़ी संख्या में मिलते हैं।
जलमण्डल

जलमण्डल से अर्थ जल की उस परत से है जो पृथ्वी की सतह पर महासागरों, झीलों, नदियों, तथा अन्य जलाशयों के रूप में फैली है। पृथ्वी की सतह के कुल क्षेत्रफल के लगभग ७१% भाग पर जल का विस्तार हैं, इसलिए पृथ्वी को जलीय ग्रह भी कहते हैं।
समुद्री पारिस्थितिकी तंत्र पृथ्वी पर सबसे बड़ा पारितंत्र भी है।
स्तीफेन जार्ज

स्तीफेन जार्ज (Stephan George 1863-1933) जर्मन कवि, सम्पादक और अनुवादक थे।

परिचय

स्तीफेन जार्ज ने उस समय लिखना प्रारंभ किया जब साहित्य में यथार्थवाद का बोलबला था। अपने गुरु नीत्से (Nietzsche) की भाँति इन्होंने अनुभव किया कि यथार्थवादी प्रवृत्ति साहित्य के लिए घातक सिद्ध हो रही है तथा इसके कुप्रभाव से सौंदर्यबोध एवं सर्जनात्मकता का ह्रास हो रहा है। यथार्थवाद की वेगवती धारा को रोकना इनके साहित्यिक जीवन का मुख्य ध्येय था। सर्वप्रथम इन्होंने भाषा को परिष्कृत करने का कार्य हाथ में लिया।
ईसाई धर्म में विनम्रता, कष्ट सहन करने की क्षमता तथा दीन और निर्बल की सेवा पर जोर दिया गया है। नीत्से ने इस धर्म के उपर्युक्त आदर्शों को दासमनोवृत्ति का परिचायक बताया और उनकी कटु आलोचना की। ईसाई धर्म के विपरीत उसने एक नया जीवन दर्शन दिया जिसमें शक्ति की महत्ता पर बल दिया गया था। उसके अनुसार महापुरुष नैतिकता अनैतिकता के धरातल से ऊपर उठकर दृढ़ संकल्प के साथ कार्य करने में ही जीवन की सार्थकता देखते हैं। नीत्से के प्रभाव के फलस्वरूप ही जर्मनी में फासिज्म और हिटलर का प्रादुर्भाव हुआ।
स्तीफेन जार्ज ने नीत्से के जीवनदर्शन को साहित्य के क्षेत्र में स्वीकार किया। पराक्रमी पुरुषों में दैवी शक्ति भी निहित होती है। ऐसी ही विभूतियाँ जीवन के चरम मूल्यों की स्थापना कर पाती हैं। जहाँ साधारण प्राणी बहुधा सही गलत की उधेड़बुन में फँस जाते हैं और उनकी क्रियाशीलता किसी न किसी अंश में नष्ट हो जाती है, पराक्रमी पुरुष एकनिष्ठ भाव से अपने लक्ष्य की प्राप्ति का प्रयास करते हैं। उनमें जीवन और समाज को अपनी धारणाओं के अनुसार नए साँचे में ढालने के लिए अदम्य उत्साह होता है। जार्ज स्तीफेन ने काव्य को आध्यात्मिक अभिव्यक्ति का सर्वोत्कृष्ट रूप माना। श्रेष्ठ कवि बाह्य क्रियाकलाप के आवरण के नीचे छिपे जीवन के मूल तत्वों को प्रकाश में लाता है। उसका काम स्थूल दृष्टि को भोंडी दिखनेवाली चीजों में निहित सौंदर्य को निखारना है। सन् १८९० से १९२८ तक इनकी कविताओं के कई संग्रह निकले। इन कविताओं में इन्होंने एक नए जर्मन साम्राज्य की कल्पना प्रस्तुत की जिसमें नेता का आदेश सर्वोपरि होगा। इन्हें जनतंत्र में विश्वास नहीं था और सबके लिए समान अधिकार का सिद्धांत इन्होंने कभी नहीं स्वीकार किया। नया साम्राज्य किसी एक पराक्रमी व्यक्ति के निर्देश में काम करनेवाले कुछ गिने चुने लोगों द्वारा ही स्थापित हो सकता था। जार्ज स्तीफेन ने उस नेता की कल्पना एक कवि के रूप में की और स्वयं को सर्वथा उपयुक्त पाते हुए अपने ईद गिर्द कवियों के एक गिरोह को भी खड़ा कर लिया। इनके शिष्यों में गंडोल्फ (Friedrich Gundolf) भी थे, जिन्होंने हिटलरी शासन में प्रचारमंत्री डॉ॰ गोबेल्स को पढ़ाया था।
जिस्म

संक्षेप

कबीर (जॉन अब्राहम) दुःखी, शराबी, बल्कि गरीब वकील है। सिद्धार्थ (विनय पाठक) एक पुलिस अफसर और विशाल (रणवीर शौरी) उसके बहुत अच्छे दोस्त हैं। उसके दोनों दोस्त उसे परेशानियों से दुर रखते हैं। एक दिन उसकी मुलाकात सोनिया खन्ना (बिपाशा बसु) से होती है, जो एक अमीर व्यापारी, रोहित खन्ना (गुलशन ग्रोवर) की बीवी है।
कबीर को सोनिया से प्यार हो जाता है। सोनिया भी उससे प्यार करने लगती है। वो सोनिया को तलाक लेने बोलता है तो वो कहती है कि उसके पति को ये पता चलेगा तो वो दोनों को मार देगा। सोनिया उसे अपने पति को मारने के लिये राजी करा लेती है। उसकी बहन प्रियंका, उसे चेतावनी देने की कोशिश करती है कि सोनिया केवल पैसे में दिलचस्पी रखती है और रोहित की पहली पत्नी को मार चुकी है। जैसे ही वो उसके पति को मार देता है, वैसे ही सारा शक उसके ऊपर आ जाता है। सिद्धार्थ, जिसे ये मामला सौंपा जाता है, दोस्ती और कर्तव्य के बीच फँस जाता है। बाद में कबीर को पता चलता है कि सोनिया सिर्फ पैसों के पीछे है।
इस बात को लेकर जब वो सोनिया से बहस करता है तो वो बताती है कि उसने कभी उससे प्यार नहीं किया। कबीर को अपनी गलती का एहसास होता है और वो पुलिस को सब कुछ बताकर अपने गुनाहों की सजा प्राप्त करने जाने वाला होता है कि सोनिया उसे गोली मार देती है। बाद में वो भी सोनिया को गोली मार देता है और अपने दोस्त, जो पुलिस अफसर है, को फोन कर बुला लेता है। अगले दिन की सुबह, सुर्य की किरण के निकलते साथ ही जख्म के कारण उसकी भी मौत हो जाती है।
फाल्गुन शुक्ल चतुर्थी

फाल्गुन शुक्ल चतुर्थी भारतीय पंचांग  के अनुसार बारहवें माह की चतुर्थ तिथि है, वर्षान्त में अभी २६ तिथियाँ अवशिष्ट हैं।
इण्डियम आर्सेनाइड

इण्डियम आर्सेनाइड एक अर्धचालक (सेमिकन्डक्टर) पदार्थ है। यह इण्डियम व आर्सेनिक तत्वों से बना हुआ रासायनिक यौगिक है जिसका रासायनिक सूत्र InAs है। दिखने में यह भूरे रंग के घन (क्यूब) क्रिस्टल से बना हुआ पदार्थ होता है। इसका पिघलाव तापमान ९४२ °सेंटीग्रेड है।
के॰ चंद्रशेखर राव

व्यक्तिगत जीवन

के॰ चंद्रशेखर राव का विवाह शोभा से हुआ और उनके दो बच्चे हैं।  उनके बेटे, केटी राम राव, सरसिला राजन्ना जिला, (तेलंगाना के करीमनगर जिले) के एक विधायक हैं और आईटी, नगर प्रशासन और शहरी विकास विभागों के लिए कैबिनेट मंत्री हैं। उनकी बेटी, कलककुंटला कविता,  निजामाबाद, तेलंगाना से एक एमपी है। उनके भतीजे, हरीश राव, सिद्धिपेट निर्वाचन क्षेत्र के विधायक हैं और अब तेलंगाना सरकार में सिंचाई, विधान मामलों और विपणन के लिए कैबिनेट मंत्री हैं। केसीआर में 9 बहनें और 1 बड़े भाई हैं।  वह हैदराबाद शहर में आधिकारिक मुख्यमंत्री आवास, प्रगति भवन में अपने परिवार के साथ रहता है।

राजनीतिक जीवन

के चंद्रशेखर राव ने एक छात्र नेता के रूप में राजनीतिक जीवन शुरू किया। इससे पहले वे एक रोजगार सलाहकार थे, जो कामगारों को खाड़ी देशों में भेजते थे। 1985 में वे तेलुगु देशम पार्टी में शामिल थे और विधायक चुने गए। 1987-88 तक वे आंध्रप्रदेश में राज्यमंत्री रहे। 1992-93 तक वे लोक उपक्रम समिति के अध्यक्ष रहे। 1997-99 तक वे केंद्रीय मंत्री रहे। 1999 से 2001 तक वे आंध्रप्रदेश विधानसभा में उपाध्यक्ष रहे। इस पद से इस्तीफा देने के बाद तेलगू देशम से बाहर आ गए और एकसूत्रीय एजेंडा के तहत तेलंगाना राष्ट्र समिति की स्थापना की। 2004 में वे करीमनगर से लोकसभा सदस्य चुने गए। 2004-06 तक उन्होंने केंद्रीय श्रम और नियोजन मंत्री के पद पर कार्य किया। 2006 में उन्होंने संसद की सदस्यता से इस्तीफा दे दिया और फिर भारी बहुमत से सांसद चुने गए। 2008 में उन्होंने अपने तीन सांसदों और 16 विधायकों के साथ फिर इस्तीफा दिया और दूसरी बार सांसद चुने गए। 
केसीआर का मुख्य उद्देश्य अलग तेलंगाना की स्थापना है। केसीआर के मुख्य सहयोगियों में उनके पुत्र तारक रामाराव (टीएसआर महासचिव) और भतीजा टी हरीश राव (विधायक) हैं।
उनतीस नवंबर को उन्होंने अलग तेलंगाना के लिए अनिश्चितकालीन भूख हड़ताल पर जाने की घोषणा की। उनकी इस घोषणा के बाद पुलिस ने उन्हें करीमनगर में गिरफ्तार कर लिया। उनके समर्थक विभिन्न जगहों पर प्रदर्शन कर रहे हैं। 2 जून 2014 को पहले तेलंगाना के मुख्यमंत्री बने।
सत्यभामा

सत्यभामा सत्राजित की कन्या और कृष्ण की चार मुख्य स्त्रियों में से एक। इनसे कृष्ण को दस पुत्र हुए जिनके नाम भानु, सुभानु, स्वरभानु आदि थे। सूर्य ने जो स्यमंतक मणि सत्यभामा के पिता को दी थी उसे शतधन्वन ने सत्राजित की हत्या करके छीन लिया। अंत में यह मणि अक्रूर के पास निकली और उसके अधिकारियों में से सत्यभामा भी एक थीं। परंतु निर्णय हुआ कि अक्रूर ही इस मणि को अपने पास रखें। भगवान कृष्ण ने सत्यभामा की सहायता से ही नरकासुर नामक राक्षस का संहार किया था।
चारण (जाति)

सामाजिक संरचना

सदस्यों के जाति माना जाता है परमात्मा के द्वारा समाज के एक बड़े वर्ग है।  जाति की महिला के बहुत अच्छा लगा रहे हैं के रूप में माँ देवी द्वारा अन्य प्रमुख समुदायों के इस क्षेत्र सहित राजपूतों.
Charan समाज पर आधारित है, लिखा वंशावलीहै।  एक चरण पर विचार करेंगे सभी अन्य Charans बराबर के रूप में यहां तक कि अगर वे एक दूसरे को जानते नहीं है और मौलिक अलग आर्थिक या भौगोलिक स्थिति.

अनिल चन्द्र बनर्जी, एक इतिहास के प्रोफेसर, ने कहा कि 
In them we have a combination of the traditional characteristics of the Brahmin and the Kshatriyas. Like the Brahmins, they adopted literary pursuits and accepted gifts.Like the Rajput, they worshipped Shakti, drank liquor, took meat and engaged in military activities. They stood at the chief portal on occasions of marriage to demand gifts from the bridegrooms, they also stood at the gate to receive the first blow of the sword."

खाद्य और पेय

अपने खाने और पीने की आदतों के उन सदृश राजपूतों. Charans इस्तेमाल का आनंद करने के लिए की खपत अफीम और शराब पीने के लिए शराब, प्रथाओं जो भी कर रहे हैं के बीच लोकप्रिय राजपूतों के इस क्षेत्र.Charans खाने को नहीं है मांस के लिए गाय और पकड़, जो उन लोगों में क्या बोलना उपेक्षा. गायों का सम्मान कर रहे हैं की तरह. एक पति और पत्नी नहीं होगा दूध पीने से एक ही गाय, दूध या गंदे द्वारा अपने काउंटर भाग है।  दूध पीने से एक माँ (गाय) का प्रतीक है कि जो लोग ऐसा माना जाता हो जाना चाहिए के रूप में भाई बहन हैं।  इससे पहले 1947 में भारतीय स्वतंत्रता, एक बलिदान के एक पुरुष भैंस के गठन का एक प्रमुख हिस्सा का उत्सव नवरात्रिहै।  इस तरह के समारोहों में अक्सर इस्तेमाल किया जा करने के लिए की अध्यक्षता Charan औरत है।
एकतारा

एकतारा अथवा इकतारा भारतीय संगीत का लोकप्रिय तंतवाद्य यंत्र है जिसका प्रयोग भजन या सुगम संगीत में किया जाता है। इसमें aake तार लगे होते हैं। 
भारत, बांग्लादेश, पाकिस्तान और मिस्र के पारंपरिक संगीत में इसका प्रयोग होता है। 
इकतारा मूलतः भारतीय कवियों तथा घुमक्कड़ गवैयों द्वारा प्रयोग किया जाता था। निचला गुंजयमान यंत्र वे लौकी से बनाते थे, और ऊपर का गला बनाने के लिए बांस का प्रयोग करते थे।

प्रयोग विधि

एकतारा वादक यंत्र को गले पर पकड़ता है, और फिर तर्जनी अंगुली द्वारा तार को बजाता है। गले के दोनों हिस्सों को दबाने से तार ढीला पड़ता है, इस प्रकार इसकी पिच कम हो जाती है। गर्दन के हर हद तक छिद्र के साथ टोन का स्वरुपन ही एकतारे को अपनी विशिष्ट ध्वनि देता है। यह संकेत देने के लिए कोई निशान या माप नहीं हैं कि किस दबाव से क्या दबाव पैदा होगा, इसलिए कान द्वारा समायोजित किया जाता है।
देवरिया जिला

भूगोल व अर्थव्यवस्था

गंडक व घाघरा के अलावा कुर्ना, गोर्रा, बथुआ, नकटा आदि नाले भी बरसात में उफन जाते हैं। ज़िला पिछड़ा हुआ है, व्यवसायों का आभाव है और बहुत से लोग नौकरी की तालाश में इसे छोड़कर अन्य स्थानों पर जाते हैं।

सांस्कृतिक पहलू

यहँ बोली जाने वाली बोली भोजपुरी है। जो यहाँ की एक लोकप्रिय बोली है। यहाँ की संस्कृति एवं लोक कला में भोजपुरी की छाप स्पष्ट रूप से दिखती है। यहाँ गाए जाने वाले लोक गीतों में कजरी, सोहर, फगुआ या फाग महत्वपूर्ण हैं।
देवरिया से मात्र 27 किमी दूर कुशीनगर में महात्‍मा बुद्ध की समाधि स्थित है। यहीं पर भगवान बुद्ध का महापरिनिर्वाण हुआ। वर्तमान में यह कुशीनगर जिले में स्थित है। देवरिया शहर बेहतर रेल एवं सड़क यातायात से जुडा़ हुआ है। इस शहर को ब्रॉड गे़ज की रेल लाइन देश के अन्य शहरों से जोड़ती है। देवरिया डाक मण्डल देवरिया तथा पडरौना जिलो की डाक व्यवस्था देखती है।

भाषा एवं धर्म

इस जनपद की बोली भोजपुरी है। देवरिया जनपद में मुख्य रूप से हिन्दी भाषा बोली जाती है। देवरिया जनपद की कुल जनसंख्या की लगभग ९९ प्रतिशत जनता हिन्दी, लगभग ०.५ प्रतिशत जनता उर्दू और ०.५ प्रतिशत जनता के बातचीत का माध्यम अन्य भाषाएँ हैं। बोली की बात करें तो ग्रामीण जनता के साथ-साथ अधिकांश शहरी जनता भी भोजपुरी बोलती है। कुल जनसंख्या की दृष्टि से इस जनपद में लगभग ९५ प्रतिशत हिन्दू, लगभग ५ प्रतिशत मुस्लिम और अन्य धर्म को मानने वाले हैं।

शिक्षा

यहाँ पर शिक्षा की समुचित व्यवस्था है, कई इंटर कॉलेज और महाविद्यालय शिक्षण कार्य करते है।राजकीय इंटर कॉलेज
संत विनोवा डिग्री कॉलेज 
यहाँ के मुख्य शिक्षा स्थल हैं।

प्रमुख कस्बे

देवरिया जनपद के जाने-माने शहरों में देवरिया,(( नगर पालिका परिषद् बरहज))बरियारपुर। मेहरौना (महुआपाटन) नोनापार बैतालपुर, गौरीबाजार, रामपुर कारखाना, पाण्डेय चक,पथरदेवा, तरकुलवा, रुद्रपुर, बरहज भलुअनी, भाटपाररानी, बनकटा, सलेमपुर, लार, लार रोड भागलपुर ब्लाक , भटनी, महेन,जगरनाथ छपरा, सरयां आदि हैं।
एडवर्ड ८ खाड़ी

एडवर्ड ८ खाड़ी (Edward VIII Bay) अंटार्कटिका में एक ३२ किलोमीटर चौड़ी खाड़ी है। यह एडवर्ड ८ पठार और अयगार्डन द्वीप समूह के बीच स्थित है। इस खाड़ी के समीपी छोर पर एडवर्ड ८ हिमचट्टान है।
हारीत धर्मसूत्र

निरुपित विषय

हारीत धर्मसूत्र में निरूपित विषयों में मुख्य है– 
धर्म का मुल स्रोत, उपकुर्वाण और नैष्ठिक संज्ञक द्विविध ब्रह्चारी, स्नातक, गृहस्थ, आरण्यक (वानप्रस्थ) सन्यासी, भक्ष्या–भक्ष्य, जन्म और मृत्युजन्य अशौच, श्राद्ध, पवित्र व्यवहार, पंचमहायज्ञ, वेदाध्ययन और अनध्याय, राजकर्म, शासन–विधि, न्याय–व्यवहार विधि, स्त्रियों के कर्त्तव्य, प्रायश्चित्त इत्यादि। 
हारीत ने अष्टविध विवाहों में 'क्षात्र' और 'मानुष'– ये दोनों नाम ऐसे दिए गए हैं, जो अन्यत्र नहीं मिलते। अष्टविध विवाहों के अन्तर्गत आर्ष और प्राजापत्य का उल्लेख नहीं है। ब्रह्मवादिनी स्त्रियों को वेदाध्ययन का अधिकार दिया गया है। 
अभिनय–वृत्ति को घृणा की दृष्टि से देखा गया है और रंगकर्मी ब्राह्मणों को देवकर्म तथा श्राद्ध–दृष्टि से निषिद्ध बतलाया गया है। 
डॉ॰ कालन्द ने हारीत धर्मसूत्र में मैत्रायणी संहिता का 'भगवान् मैत्रायणी' के रूप में आदरपूर्वक उल्लेख देखकर इसका सम्बन्ध मैत्रायणी संहिता के साथ स्थापित करने का प्रयत्न किया है।* किन्तु यह अभी विवादग्रस्त है। जीवानन्द के द्वारा सम्पादित धर्मशास्त्र संग्रह में हारीत धर्मशास्त्र को 'लघु हारीत स्मृति' और 'वृद्ध हारीत स्मृति' – इन दो रूपों में प्रकाशित किया गया है। लघु हारीत स्मृति में सात अध्याय और 250 पद्य हैं। वृद्ध हारीत स्मृति में आठ अध्याय और 2600 पद्य हैं। इस पर वैष्णव सम्प्रदाय का प्रभाव स्पष्ट है। 
आनन्दाश्रम–संस्करण में इन्हीं आठ अध्यायों को 11 अध्यायों में विभक्त कर दिया गया है।
विज्ञान और नवप्रवर्तन का ग्लोब

आकार

इसकी ऊंचाई २७ मीटर और व्यास ४० मीटर है।
सिविल लाइन्स, बरेली

इतिहास

सिविल लाइन्स नाम ब्रिटिश राज के समय से आता है, जब सर्वप्रथम दिल्ली में ब्रिटिश सैन्य और नागरिक इमारतों को अलग-अलग क्षेत्रों में संगठित किया गया था - जिन क्षेत्रों में नागरिक रहते थे, उन्हें सिविल लाइन्स के रूप में सीमांकित किया गया था। बाद में ब्रिटिश नीतिकारों ने बरेली सहित उत्तर भारत के अधिकांश प्रमुख शहरों में इसी आधार पर सिविल लाइन्स नामक आवासीय क्षेत्रों की स्थापना करना शुरू किया।
बरेली का सिविल लाइन्स उन्नीसवीं सदी के उत्तरार्ध में पुराने शहर तथा छावनी के मध्य बसाया गया था, तथा तब इस क्षेत्र में केवल ब्रिटिश अफसर रहा करता थे। सिविल लाइन्स के दक्षिण में छावनी के अतिरिक्त कचहरी, पुलिस लाइन तथा रेलवे स्टेशन स्थित थे, जबकि इसके पश्चिम में जिला कारागार तथा उत्तर-पूर्व में सर्किट हाउस और कई उच्च वर्गीय लोगों के बंगले बनाये गए थे। कुछ वर्षों बाद इस क्षेत्र के पूर्व में कम्पनी गार्डन (अब गाँधी उद्यान) का निर्माण किया गया।
स्वतन्त्रता पश्चात सिविल लाइन्स उत्तर-पूर्व दिशा में विस्तृत होने लगा, तथा इसी समय इस तरफ रामपुर गार्डन नामक आवासीय कॉलोनी बसने लगी। बरेली के अधिकांश सरकारी कार्यालय सिविल लाइन्स या रामपुर गार्डन में ही स्थित हैं।

भूगोल

सिविल लाइन्स बरेली नगर के मध्य में स्थित है। यह उत्तर में पुराने शहर से, पश्चिम में लखनऊ-मुरादाबाद रेलवे लाइन से, दक्षिण में बरेली छावनी से तथा पूर्व में शाहजहांपुर रोड से घिरा हुआ है।
बार्बी: द प्रिंसेस एंड द पॉपस्टार

प्लॉट

इस शानदार संगीत साहसिक, तोरी, मेरिबेल्ला की राजकुमारी दयालु जो बल्कि गाना और नृत्य से उसके शाही कर्तव्यों का पालन के रूप में बार्बी सितारों। जब उसके पसंदीदा पॉप स्टार केइरा किंगडम लड़कियों को पता चलता है कि वे आम में ज्यादा है देता है कि उन्हें एक दूसरे की तरह लग रहे एक जादुई रहस्य सहित, का दौरा किया। सबसे पहले, स्थानों गमागमन एक महान विचार की तरह लगता है, जब तक कि प्रत्येक लड़की को पता चलता है कि दूसरे के जीवन के रूप में आसान के रूप में यह लगता नहीं है! लेकिन मेरिबेल्ला भी एक जादुई रहस्य है और जब यह चोरी है, पूरे राज्य को खतरे में डाल दिया है। सच्ची दोस्ती दिन बचा लोगे? शानदार गाने, शानदार फैशन और मज़ा नए दोस्त के साथ भरा हुआ है, यह पता चलता है कि सबसे अच्छी बात तुम हो सकता है अपने आप को एक रोमांचक संगीतमय उत्सव है।
एयर जिम्बाब्वे

प्रारंभिक वर्ष

वह इकाई जिसकी अंतिम परिणति एयर जिम्बाब्वे के रूप में हुई, उसकी नीव 1 सितंबर 1967 को पड़ी। जब रोडेशिया की सरकार ने एयर रोडेशिया निगम बनाया, जो एयर रोडेशिया की जगह लेती, जो सेंट्रल अफ्रीकन एयरवेज की पूर्ण स्वामित्व वाली कंपनी है। जब जिम्बाब्वे गणराज्य का गठन किया गया तब अप्रैल 1980 में एयर जिम्बाब्वे का गठन किया गया। हालांकि स्वतंत्रता के पूर्व से हरारे एवं दक्षिण अफ्रीका (डरबन और जोहांसबर्ग) के बीच उड़ान सेवा चालू हो चुकी थी।
1982 के दौरान, पर्थ और सिडनी के लिए एक सेवा शुरू की; यह क्वांटास के साथ सहयोग से शुरू की गयी थी। उसी साल मई में सरकार ने निर्देश दिया कि नेशनल मालवाही विमान अफ्फ्रेट एयर और एयर जिम्बाब्वे के बीच एकीकरण हो जाये। अंतता, जुलाई 1983 एयर जिम्बाब्वे ने अफ्फ्रेट एयर का अधिग्रहण कर लिया। इसके बाद भी माल वाहक अफ्फ्रेट एयर ने उसी ब्रांड के तहत अपने परिचालन जारी रखा।

वित्तीय संकट और सेवा व्यवधान

2003 में, यह सूचना मिली थी की यह एयरलाइंस आर्थिक संघर्ष के दौर से गुजर रहा हैं, और स्थानीय और अंतरराष्ट्रीय बैंकों की दया पर निर्भर हैं। [प्रशस्ति पत्र की जरूरत] फरवरी 2004 में यह जानकारी मिली की इस कंपनी के कर्ज न चुका पाने के कारण अस्थायी तौर पर इंटरनेशनल एयर ट्रांसपोर्ट एसोसिएशन (आईएटीए) ने निलंबित कर दिया गया था।
देश में विदेशी मुद्रा संकट के चलते 2005 में इस एयरलाइंस के संचालन को रद्द करना पड़ा क्योकि ईंधन के लिए भुगतान करने के लिए दुर्लभ मुद्रा की कमी थी1

स्वामित्व और प्रबंधन

मार्च 2012 के बाद से एयरलाइन पूरी तरह जिम्बाब्वे सरकार के स्वामित्व में है जो एयर जिम्बाब्वे प्राइवेट लिमिटेड, के माध्यम से संचालित किया गया है, हालांकि लंबे समय से कुछ सीमा तक इस एयरलाइंस की निजीकरण करने की योजना है1
वेलेंटाइन साइनमने अप्रैल 2014, एयरलाइंस के बोर्ड के अध्यक्ष है।
ऐबट ओलीबा

प्रारंभिक जीवन

ओलीबा का जन्म 971 में कातालोन्या के एक कुलीन घर में हुआ था। इनके पिता ओलीबा काब्रेता और माता एम्पोरिय्स की एर्म्नगार्दा थीं। इनके पिता बेसालो काउंटी और सेर्दान्या काउंटी के काउंट थे। ये चार भाइयो और एक बहन में से तीसरे सबसे बड़े थे। बर्नर्ड और विल्फ्रेड इनके बड़े भाई और बैर्न्गा छोटे भाई थे व इनकी बहन का नाम एडिलेड था।

भगवान की शांति और संघर्ष विराम आंदोलन में भूमिका

ओलीबा ने 'भगवान की शांति और संघर्ष विराम' आंदोलन को 1022 के आसपास प्रोत्साहित किया व इनके कारण इस संधि पर दूसरे अन्य बिशप और कुलीनों के मध्य समझौता 1027 में फ्रांस के टुलूज़ में हुआ। इसके तहत कुछ ऐसे दिन निर्धारित किए गए जिन में कुलीनों, शूरवीरों, किसानों और सन्यासियों सहित कोई भी किसी के साथ किसी प्रकार का झगड़ा नहीं करेगा और ऐसे विशेष दिनों में भगोड़े गिरजाघर या अन्य पवित्र स्थलों में शरण प्राप्त कर पाएंगे जहाँ उन्हें सुरक्षा और सम्मान सुनिश्चित किया जाएगा। इन कदमों से वर्ष के कम से कम कुछ दिन शानिती के साथ निकल सकेंगे।

राजनीति में प्रभाव

ओलीबा अपने समय में इतने प्रभावशाली थे कि 1023 में नवा के महाराजा साँचो तृतीय ने अपनी बहन अरॅका के अपने दूसरे चचेरे भाई लेओन के अल्फोंसो पंचम से विवाह करने की उपयुक्तता के सन्दर्भ में परामर्श लिया था। बिशप ने ऐसे प्रस्ताव पर आपत्ति प्रकट की थी परन्तु साँचो ने उन्हें उपेक्षित कर दिया। ओलीबा द्वारा समकालीन राजाओं को लिखे पत्रों से संकेत मिलता है कि साँचो को केवल रेक्स (राजा) ही माना जाता था जबकि अल्फोंसो और उसके उत्तराधिकारी वेर्मुदो को सम्राट।
ओलीबा रिपोल के काउंट थे व इनके अंतर्गत रिपोल, जिस पर पहले मूरो का कब्जा था, अरब और ईसाई सभ्यताओं के बीच की कड़ी के रूप में संस्कृति और विचारों का केंद्र बना।
राष्‍ट्रीय कैंसर संस्‍थान

राष्‍ट्रीय कैंसर संस्‍थान की स्‍थापना का प्रस्‍ताव 26 दिसम्बर 2013 को स्वीकृत किया गया। ये संस्‍थान नई दिल्‍ली के पास हरियाणा में झज्‍जर जिले के बाढ़सा गांव में [[

भारतीय चिकित्‍सा विज्ञान संस्‍थान]] (एआईआईएमएस) के परिसर में खोला जायेगा और इस परियोजना के 45 महीनों में पूरी कर लिये जाने का अनुमान है।
संस्‍थान की स्‍थापना कैंसर अनुसंधान क्षेत्र में बड़ी उपलब्धि मानी जा रही है और इससे देश के उत्‍तरी क्षेत्र में कैंसर मरीजों के कारण अस्‍पतालों पर पड़ने वाला बोझ कम होगा। इस समय कैंसर भारत में सार्वजनिक स्‍वास्‍थ्‍य के लिए एक बड़ी चिंता बनकर उभर रहा है, जहां हर साल 11 लाख नये मरीज कैंसर से पीडि़त पाये जाते हैं। इनमें से 5.5 लाख हर साल मौत के मुंह में समा जाते हैं। भारत में कैंसर के इलाज की विश्‍व स्‍वास्‍थ्‍य संगठन मानक के अनुसार कमी है। इस मानक के अनुसार एक मिलियन (10 लाख) आबादी पीछे एक रेडियोथैरेपी मशीन होनी चाहिए। भारत में इस समय दस लाख आबादी पर 0.41 मशीनें उपलब्‍ध है। आशा है कि इस संस्‍थान की स्‍थापना से कैंसर इलाज की सुविधा बढ़ाने एक नया अभियान शुरू होगा।
राष्‍ट्रीय कैंसर संस्‍थान अमरीका के एनसीआई और जर्मनी के डीकेएफजेड की तर्ज पर चलाया जायेगा और यह कैंसर के क्षेत्र में अनुसंधान, निवारक और रोग मुक्‍त करने तथा मानव संसाधन विकास में एक महत्‍वपूर्ण संस्‍था होगी। इस संस्‍थान का उद्देश्‍य कई प्रकार के कैंसर पर अनुसंधान होगा जैसे तम्‍बाकू से पैदा होने वाले कैंसर, गर्भाशय की ग्रीवा पर होने वाले कैंसर, गाल ब्‍लैडर कैंसर और जिगर में होने वाले कैंसर पर अनुसंधान करना और उसमें तालमेल लाना। संस्‍थान का जोर इस बात होगा कि कैंसर को समझकर और विश्‍लेषण करके बीमारी के कारणों का पता लगाया जाये। इससे तजुर्बे को मरीजों के फायदे में बदला जा सकेगा और कैंसर के इलाज की सेवाओं में महत्‍वपूर्ण नीतियां बनाई जा सकेंगी, ताकि इस बीमारी के निदान और इलाज तथा मरीजों के रहन-सहन की गुणवत्‍ता में सुधार लाया जा सके।

बजट

इस पर रूपये 2035 करोड़ रूपये खर्च आयेगा।

प्रभाग

प्रस्‍तावित संस्‍थान में कई प्रभाग होंगे। इनमें से एक होगा रोग प्रबधंन ग्रुप (डीएमजी)। ये ग्रुप विभिन्‍न मरीजों के विवरण और सुविधाओं का अध्‍ययन करेंगे। इस संस्‍थान में 710 बिस्‍तर होंगे तथा अन्‍य सुविधाओं में शल्‍य चिकित्‍सा, रेडिएशन आंकोलॉजी, मेडिकल आंकोलॉजी आदि। इस संस्‍थान में ऊतक (टिशू) रिपोजिटरी भी होगी जो भारत में पहली बार बनाई जा रही है।
होंठ के छाप

किसी भी आपराधिक जांच में सबसे महत्वपूर्ण भूमिका उस की पहचान करने से होती है।
जैसे उंगलियों की छाप अपनेआप में एक अलग पहचान है जो की हर इंसान में अलग होती है, ऐसे ही होंठ के छाप भी अपनेआप में एक विशिष्ट पहचान रखता है। होंठो पर झुर्रियों का स्वरुप अपनेआप में ही विशिष्ट है जो की हर इंसान में अलग होता है। न्यायालयिक विज्ञानं में होंठो के छाप की विधि के परीक्षण को 'चिलोस्कोपी' बोलते हैं। यह होंठ की छाप आपराधिक प्रकरणों में कही भी पाई जा सकती है जैसे की- गिलास, कप, प्लेट, क्रोकरी, चम्मच, खिड़की, दरवाजे, पेन्टिंग आदि। होंठो की छाप भी उंगलियों की छाप की तरह मनुष्य में सारी उम्र एक सामान ही रहती है, जिससे किसी भी अपराधी की पहचान आसानी से की जा सकती है।

रिकॉर्डिंग

होंठो की छाप लेने के लिए संदिग्ध व्यक्ति के होंठो पर कोई भी स्याही या लिपस्टिक लगाकर रोलर की मदद से फैलाया जाता है और उसके पश्चात कागज पर उसकी छाप ली जाती है। छाप लेने के समय यह याद रखना होता है कि संदिग्ध व्यक्ति ज्यादा जोर ना लगाए और हर एक जगह से एक सामान प्रेशर बनाए रखे|

विकसित करना

होंठो की छाप को मैग्नेटिक पाउडर की मदद से विकसित किया जाता है और उसे एक पारदर्शी प्लेट पर स्थापित क्र लिया जाता है, बिलकुल उन्ग्लियू की छाप की तरह| और उसके बाद उसकी फोटोग्राफी करके उसे परिरक्षित किया जाता है।
ईथर माध्यम की परिकल्पना

19 वीं शताब्दि में, प्रकाशवाही ईथर सिद्धांत के अनुसार, ब्रह्माण्ड में एक ईथर माध्यम की परिकल्पना (अंग्रेज़ी: Aether drag hypothesis) की गई। इसके अनुसार प्रकाश तरंगे ईथर माध्यम से एक स्थान से दूसरे स्थान पर संचरित होती हैं।

परिचय

ध्वनि तरंगो के अध्ययन से पता चला कि ये तरंगे अनुप्रस्थ होती हैं और इन्हें एक स्थान से दुसरे स्थान पर जाने के लिए माध्यम की आवश्यकता होती है और इनका संचरण ठोस में सबसे सुगम होता है। इसी आधार पर जब विद्युत चुम्बकीय तरंगो की खोज के पश्चात वैज्ञानिकों ने देखा कि ये तरंगे अनुदर्ध्य होती हैं और प्रकाश तरंगो के समान होती हैं। वैज्ञानिकों ने यह परिकल्पना की कि इन तरंगो को भी एक स्थान से दूसरे स्थान पर जाने के लिए किसी माध्यम की आवश्यकता होती है लेकिन सूर्य व तारों से आने वाली प्रकाश तरंगे पृथ्वी पर कैसे पहूँचती है क्यों कि इनके मध्य तो निर्वात है। इस धारणा को समझने के लिए ई॰ सन् १८१८ में ऑगस्टन-जीन फ्रेस्नल (Augustin-Jean Fresnel) ने सर्वप्रथम ईथर सिद्धांत दिया। इससे पहले १६७८ में जर्मन विद्वान क्रिस्टियन हुगेन्स ने ईथर जैसे किसी प्रकाश वाहक के होने की परिकल्पना दी थी। वैज्ञानिकों का मत था कि ईथर एक ऐसा माध्यम है जो सर्वव्यापी है और प्रकाश तरंगे इसी माध्यम में गति करती हैं। अतः यह माध्यम प्रकाश तरंगो के लिए माध्यम माना गया। ईथर को द्रव्यमान रहित माना गया।

आंशिक ईथर को घसीटना

सन् १८१० में फ्रान्सिस आरगो (François Arago) ने बताया कि आण्विक सिद्धांत द्वारा पूर्वानुमानित किसी पदार्थ के अपवर्तनांक में परिवर्तन प्रकाश के वेग के मापन में एक महत्वपूर्ण विधि उपलब्द्ध करवा सकता है। ऐसे पूर्वानुमानों का मुख्य कारण अपवर्तनांक में आने वाले परिवर्तन जैसे काँच का अपवर्तनांक प्रकाश के काँच में वेग व वायु में प्रकाश के वेग के अनुपात पर निर्भर करता है।
प्राचीन यूनान

प्राचीन यूनानी सभ्यता उस संस्कृति को कहते हैं जो यूनान और उसके नज़दीकी क्षेत्रों में लगभग आठवी शताब्दी ईसा-पूर्व से लगभग छठी शताब्दी इसाई तक (यानि क़रीब 1,300 वर्षों तक) विस्तृत थी। आधुनिक पश्चिमी संस्कृतियों की सब से गहरी जड़ इसी सभ्यता को माना जाता है, इसलिए पश्चिमी इतिहासकारों के लिए यूनानी सभ्यता हमेशा बहुत महत्वपूर्ण रही है। माना जाता है के इस सभ्यता के बाद आने वाले रोमन साम्राज्य पर प्राचीन यूनान का गहरा असर था और उस साम्राज्य और संस्कृति के कई पहलुओं में यूनानी संस्कृति की छाप देखी जा सकती है।
नारोवाल जिला

पाकिस्तान के पंजाब प्रांत का एक जिला।